《百字令 秋日看花感怀拙存》
清代·劳纺

愔愔轩馆，蹙波纹、数叠湘帘垂地。庭树荫移斜照下，小立碧纱地底。

枝簇轻红，篱扶瘦绿，秋色方清美。对花惆怅，迢遥人隔千里。

无聊独绕珍丛，寒泉自溉，默默愁心碎。几幅蛮笺书遍了，不尽万重离思。

画槛闲凭，幽芳共赏，往事依稀记。兵干扰攘，故乡名岁归未。

作者简介：字织文，桐乡人，主事乃昌女，陆军部郎中陶葆廉室。有《织文女史诗词遗稿》。